open-index/open-wikipedia-markdown huggingface dataset:
Mimi Berdal

**Mimi Kristine Berdal** () er ein norsk advokat og forretningskvinne. 

Ho er nestleiar i styra i Rocksource og Itera Consulting Group og styremedlem i allmennaksjeselskapa Gjensidige Investeringsrådgivning, Synnøve Finden, Copeinca, 24SevenOffice, Q-Free, Hansa Property Group, Hafslund Infratek, DNB NOR Eiendomsinvest I-IV og Stx Europe. Berdal er òg styreleiar i Stabæk Fotball og Norsk Helsetelefon 24.

## Kjelde
* Omsett frå Wikipedia på bokmål, innhenta måndag  4. januar 2010, klokka 19:54.
Elisabeth Berge

**Elisabeth Berge** () er ei norsk forretningskvinne og sivilingeniør.

Ho vart uteksaminert som siv.auk. frå Noregs Handelshøgskole i 1978, og som Master of Arts i økonomi frå University of California i 1979. Ho arbeidde i Olje- og energidepartementet frå 1981 til 1990, sidan 1986 som departementskonstituert departementsråd. Deretter arbeidde ho i Statoil frå 1990 til 2004, frå 2001 som informasjonssjef. I 2004 vart ho permanent departementsråd i Olje- og energidepartementet.

Ho var styremedlem i Statnett frå 1992 til 2000 og Kavli Foundation frå 1999 til 2004.

## Kjelder

**Denne artikkelen bygger på «[[:nb:Elisabeth Berge|Elisabeth Berge]]» frå ,  den 26. april 2012.* 
*** oppgav desse kjeldene:*
Finn Bergesen jr.

**Finn Bergesen jr.** () var ein norsk jurist og næringslivsleiar. Frå 1999 til 2009 var han administrerande direktør i Næringslivets Hovedorganisasjon (NHO).

## Karriere
Finn Bergesen vart fødd i Bergen, og han var utdanna jurist frå 1973. Han var byråsjef i Fiskeridepartementet og hadde i perioden mellom 1973 og 1976 særleg ansvar for internasjonale spørsmål og havrettsforhandlingar. Seinare var Bergesen jr. norsk fiskeriattaché til Washington D.C. og i Ottawa før han vart generalsekretær i Norges Fiskarlag frå 1983 til 1989. Deretter vart han administrerande direktør i Norges Sildesalgslag frå 1989 til 1995 og så administrerande direktør i Kavli Holding. Frå 1999 til 2009 var han administrerande direktør i Næringslivets Hovedorganisasjon (NHO). Sidan arbeidde han som frittståande konsulent.

Kunnskapsdepartementet oppnemnde i 2010 Finn Bergesen jr. som leiar av fellesstyret for samanslåinga av Norges veterinærhøgskole (NVH) og Universitetet for miljø- og biovitenskap (UMB).

## Kjelder

**Denne artikkelen bygger på «[[:nb:Finn Bergesen jr.|Finn Bergesen jr.]]» frå ,  den 26. april 2012.* 
*** oppgav desse kjeldene:*
Grete Berget

**Grete Anni Berget** () var ein norsk journalist og politikar frå Arbeidarpartiet, fødd på Vinstra i Gudbrandsdalen, der ho voks opp i eit arbeidarklassemiljø. 

Ho har studerte pedagogikk (1976–1977) og samfunnspolitikk og offentleg administrasjon (1981–1982) ved Oppland distriktshøgskole, og journalistikk ved Norsk journalistikkhøgskole (1984–1985). Berget har arbeidd som lærar i barne- og ungdomsskulen, i tillegg til at ho har vore journalist i avisa *[[Dagningen]]*, NRK Oppland og politikkavdelinga i *[[Arbeiderbladet]]*. Frå 1982 til 1984 var ho redaktør for medlemsavisa til AUF, og frå 1985 til 1987 leiar av AUF. 

Grete Berget var informasjonsleiar ved kontoret til statsministeren i 1988–1989 og personleg rådgjevar for Gro Harlem Brundtland i 1989–1990. Ho heldt fram som statsråd og sjef for Barne- og familiedepartementet i regjeringa Brundtland III frå 1991 til 1996. Ho var dessutan informasjonssjef i Arbeidarpartiet frå 1998 til 2001. I 2002 vart ho rådgjevar i Europarørsla, og sidan 2003 har ho vore generalsekretær der. Ho har dessutan sete i styret for Universitetet i Oslo sidan 2006. Berget var busett i Oslo.

Som  sjef for Barne- og familiedepartementet under regjeringa Brundtland fremma Grete Berget i 1993 saka om innføringa av fedrekvota ved fødselspermisjon, og skal seinare ha sagt at ho kjende seg glad og stolt kvar gong ho såg ein mann trille barnevogn. Ho var dessutan den fyrste statsråden som fekk barn og tok ut permisjon etterpå.

## Kjelder


**Denne artikkelen bygger på «[[:nb:Grete Berget|Grete Berget]]» frå ,  den 26. april 2012.* 
*** oppgav desse kjeldene:*
*Biografi på Stortinget.no
*Knut Olav Åmås [red.]: «Berget, Grete» i *Hvem er hvem?* (Aschehoug, 2008)
Geir Bergkastet

**Geir Bergkastet** () er  er administrerende direktør ved Den Norske Opera & Ballett sidan 1. august 2017.

Han var direktør ved Høyskolen i Lillehammer frå 1. november 2013 fram til han blei direktør ved Operaen, som han blei utnemnd til den 20. desember 2016.

Bergkastet tok til i stillinga 1. juni 2006. Oslo Kino er Norges største kinoverksemd og driv 9 kinoar i Oslo. Bergkastet er i tillegg styreleiar for dotterselskapa Norsk Kinodrift, Oslo Kinodrift, Media Direct Norge, Norsk Filmdistribusjon, Colosseum Kino Eiendom og Eldorado Kino Eiendom.

Geir Bergkastet er utdanna økonom frå Høgskolen i Stavanger. Han hadde si første stilling som økonomikonsulent ved Statens veterinærhøgskole. 
Deretter blei han tilsett ved Statens teaterhøgskole, der han var i administrasjonen frå 1988 til 96. 

Bergkastet har tidlegare vore direktør ved Nationaltheatret og direktør ved Rogaland Teater. Frå 2006 til 2013 var han administrerande direktør i Oslo Kino. 

Han har vore styreleiar for Sentralen, Dansens Hus og Teater Manu, og sete i styret for Sparebankstiftelsen DNB, Sentralen, Filmweb og NRK.

Bergkastet er gift med skodespelaren Ingjerd Egeberg. 

## Kjelder

**Denne artikkelen bygger på «[[:nb:Geir Bergkastet|Geir Bergkastet]]» frå ,  den 26. april 2012.*
Kirsti Bergstø

**Kirsti Bergstø** () er ein norsk politikar og partileiar for Sosialistisk Venstreparti. Ho er tidlegare statssekretær frå Nesseby kommune i Finnmark. 

## Karriere
Ho var leiar av Sosialistisk Ungdom (SU) frå 2006 til 2008. Bergstø har røynsle frå Finnmark SU, og har vore politisk nestleiar i Elevorganisasjonen. Ho har sete seks åra i sentralstyret i SU, ein periode som ÒG-medlem, ein periode som fagleg leiar og ein periode som leiar.

Bergstø bur i Alta og var 1. kandidat i Finnmark for Sosialistisk Venstreparti ved Stortingsvalet 2009. Ho var statsekretær i Barne-, likestillings- og inkluderingsdepartementet, men gjekk av frå denne stillinga 5. mars 2012 i kjølvatnet av at Audun Lysbakken gjekk av som statsråd. 

## Kjelder

* 
**Denne artikkelen bygger på «[[:nb:Kirsti Bergstø|Kirsti Bergstø]]» frå ,  den 26. april 2012.* 
*** oppgav desse kjeldene:*

## Bakgrunnsstoff
Jan Fridthjof Bernt

**Jan Fridthjof Bernt** () i Bergen) er professor i rettsvitskap og tidlegare preses i Det Norske Videnskaps-Akademi.

Bernt tok juridisk embetseksamen ved Universitetet i Oslo i 1968, tok doktorgrad i juss ved Universitetet i Bergen i 1971 og vart professor i 1980.

Han har utgjeve ei rekkje bøker og artiklar innan blant anna forvaltningsrett, kommunalrett og generell rettsvitskap. Bernt har vore medlem og leiar for ei rekkje offentlege lovutval, mellom anna utvala som utarbeidde universitetslova og kommunelova.

I 2005 var Bernt preses i Det Norske Videnskaps-Akademi og han er i dag visepreses i akademiet. Han er òg leiar for styret til Holbergprisen, og har tidlegare vore rektor ved Universitetet i Bergen og prodekanus ved Det juridiske fakultetet.

Han vart utnemnd til Riddar av den første klassa av St. Olavs orden i 2000. I 1997 vart Bernt utnemnd til storriddar av Den islandske falkeorden.

## Bibliografi
*Med Synne Sæther Mæhle: *Rett, samfunn og demokrati*, Oslo 2007 
*Med Oddvar Overå: *Lov om kommuner og fylkeskommuner av 25. sept. 1992 nr. 107 med kommentarer*, Oslo 1993, 4. utg. Oslo 2006 
**Lov om universiteter og høyskoler av 2005 med kommentarer*, Bergen 2006 
*Med Ørnulf Rasmussen: *Frihagens forvaltningsrett.* Bind I. Innledning til forvaltningsretten. Dokumentoffentlighet. Informasjonsbehandling. Inhabilitet. Saksbehandling. Klage og omgjøring, Bergen 2003 
*Med Oddvar Overå og Harald Hove: *Kommunalrett*, Oslo 1987, 4. utg. Oslo 2002 
**Lov om universiteter og høgskoler med kommentarer*, Bergen 1996, 3. utg. Bergen 2000 
*Med Asbjørn Kjønstad, Alice Kjellevold og Harald Hove: *Sosial trygghet og rettssikkerhet*, Bergen 1993, 2. utg. Bergen 2000 
*Med David R. Doublet: *Juss, samfunn og rettsanvendelse. En introduksjon til rettsvitenskapen*, Oslo 1996,  2. utg. Oslo 1999 
*Med David R. Doublet: *Vitenskapsfilosofi for jurister - En innføring*, Bergen 1998 
*Med David R. Doublet: *Retten og vitenskapen. En introduksjon til rettsvitenskapens vitenskapsfilosofi*, Bergen 1992, 2. utg., Bergen 1993 
**Avtaler med stat og kommune*, Bergen 1981 

## Kjelder

**Denne artikkelen bygger på «[[:nb:Jan Fridthjof Bernt|Jan Fridthjof Bernt]]» frå ,  den 26. april 2012.* 
*** oppgav desse kjeldene:*
Christian Bjelland

**Christian Bjelland** () er ein norsk næringslivsleiar, kunstsamlar og tidlegare styreleiar ved Nasjonalmuseet for kunst. 

Bjelland er utdanna ved Dartmouth College (AB '76) og Harvard Business School (MBA '78). Han har hatt stillingar som styreleiar i Kværner ASE, nestleiar i styret i Den norske Bank ASE og styremedlem ved Oslo Børs. Bjelland har òg vore styreleiar ved Rogaland kunstmuseum (1990-1998), Museet for Samtidskunst (1994-2000) og vart i 2000 oppnemnd av Kulturdepartementet som leiar for interimsstyret for «Prosjekt nasjonalt kunstmuseum». Ved skipinga av Nasjonalmuseet for kunst i januar 2003 vart Bjelland oppnemnd som styreleiar, eit verv han hadde fram til oktober 2008. 

Bjelland vart i 1994 utnemnd til riddar av 1. klasse av «Finlands kvite roseorden» og i 2005 utnemnd til riddar av 1. klasse av St. Olavs Orden. Same år vart han utnemnd til kommandør av «Finlands løveorden». Bjelland er honorærgeneralkonsul for Finland.

Han er gift med Teresita Alvarez. Dei har to born.

## Kjelder

* Omsett frå «Christian Bjelland (1954)», innhenta måndag  4. januar 2010, klokka 20:13.
Torkjell Berulfsen

**Torkjell Kristian Berulfsen** () er ein norsk journalist, komikar, forfattar og programleiar.

## Karriere
Berulfsen er son av språkforskaren Bjarne Berulfsen. Han er utdanna på handelsgymnasium og innan filologi. I 1982 vart han tilsett i NRK. Han har leidd radio- og TV-program som *[[Reiseradioen]]*, *[[Nitimen]]*, *Nattradioen*, *[[Borgulfsen]]* (med Knut Borge), *WOK*, *[[Dykk i arkivet]]*, *[[Edle dråper]]* og *Herfra til halv ti*. Dessutan har han laga seriane *Opp i røyk*, *Ganefryd*, *[[Berulfsens pengebinge]]*, *Berulfsens fargerike* og *Berulfsens konspirasjoner*. 

Berulfsen vart kåra til beste mannlege programleiar under Gullruten 2007 for *Berulfsens fargerike*. Han fekk dessutan Lytterprisen til Riksmålsforbundet i 2000.

## Utgjevingar
**Edle dråper*, om alkoholdrikk, Cappelen, 2001.  Òg utgjeven på Lydbokforlaget.
**Opp i røyk*, om tobakk, Cappelen, 2003.
**Luksus*, om luksus, Cappelen, 2005.
**Den store norske humorboken*, redaktør, Cappelen, 2005.

## Kjelder

----
* Omsett frå Wikipedia på bokmål, innhenta måndag  4. januar 2010, klokka 20:09.

## Bakgrunnsstoff
Trond Birkedal

**Trond Birkedal** () er ein norsk tidlegare politikar for Framstegspartiet frå Stavanger.

## Karriere
### Utdanning
Birkedal tok økonomiske og administrative fag i vidaregåande skule, og byrja på jusstudium før han byrja å arbeidde med politikk på heiltid frå 1999.

### Politisk karriere
Han var formann i ungdomspartiet Framstegspartiets Ungdom (FpU) frå 2002 til 2008. Birkedal var òg politisk nestformann i Rogaland FrP fram til 2009. Birkedal sat i bystyret i Stavanger og i fylkestinget i Rogaland.

Den 6. desember 2006 vart Trond Birkedal vald til ordførarkandidat i Stavanger FrP i ein opprivande nominasjonsprossess før kommunevalet 2007. Etter at Birkedal vart nominert til ordførarkandidat, tok han ikkje gjenval som formann i FpU på landsmøtet i 2008. Han vart erstatta av Ove André Vanebo. Birkedal vart vald som medlem av sentralstyret i FrP på landsmøtet i 2009.

## Verv
*1997–1999: Formann i Stavanger FpU
*1998–1999: Pol. nest, Rogaland FpU
*1998–1999: Pol.nest i NGS Rogaland (Noregs Gymnasiastsamband)
*1998–1999: Studieleiar, Stavanger Frp
*1999–2000: Formann i Rogaland FpU
*1999–2001: Fylkessekretær i Rogaland Frp
*1999–2003: Medlem av helse og sosialutvalet i Rogaland
*1999–2007: Nestleiar i Kommunalstyret for helse og sosial i Stavanger
*1999–2011: Medlem av Rogaland fylkesting
*1999–2011: Medlem av Stavanger Bystyre
*1999–2011: Medlem av inntaksnemda
*1999–2011: Medlem av opplæringsutvalet i Rogaland
*2000–2002: 1. nestformann i FpU
*2002–2007: Info. rådg. Stavanger Frps bystyregruppe
*2002–2008: Formann i FpU
*2006–2009: Pol. nestleiar i Rogaland Frp
*2006–2011: Leiar av Frps oppvekst og skolepolitisk utval
*2007–2011: Gruppeleiar Stavanger Frp
*2009–2011: Medlem av Frps sentralstyre og landsstyre

## Kjelder

**Denne artikkelen bygger på «[[:nb:Trond Birkedal|Trond Birkedal]]» frå ,  den 4. januar 2010.*  

* Intervju med Birkedal på Studenttorget.no i høve valet 2007.

## Bakgrunnsstoff
Nina Bjerkedal

**Nina Bjerkedal** () er ein norsk siviløkonom som er spesialrådgivar i Finansdepartementets skatteøkonomiske avdeling for næringsøkonomi. Ho har tidlegare vore ekspedisjonssjef i same departement, konstituert i stillinga i 2002 og fast tilsett frå 2005 til 2020.

Den skatteøkonomiske avdelinga vurderer dei samfunnsøkonomiske sidene ved skatte- og avgiftssystemet. Avdelinga analyserer korleis skatte- og avgiftsreglane påverkar mellom anna investeringar, arbeidstilbod, inntektsfordeling og skatteinntekter, og har ansvaret for dei årlege skatte- og avgiftsopplegga i statsbudsjettet.

Bjerkedal er utdanna siviløkonom ved Noregs handelshøgskole (NHH) i 1975. Etter fullført utdanning arbeidde ho som vitskapleg assistent for Finn E. Kydland – som meinte ho var ein «eksepsjonell student» – ved NHH før ho byrja i Finansdepartementet i 1976.

I 2008 kom Bjerkedal på femteplass på *[[Tidsskriftet Kapital|Kapital]]* si liste over dei 100 mektigaste kvinnene i Noreg.

## Kjelder


**Denne artikkelen bygger på «[[:nb:Nina Bjerkedal|Nina Bjerkedal]]» frå ,  den 30. oktober 2025.*
Per Inge Bjørlo

**Per Inge Bjørlo** () i Ålesund) er ein norsk skulptør, målar og biletkunstnar. Han voks opp i Spjelkavik utanfor Ålesund, og bur no i Hønefoss. Han har utdanning frå Bergen Kunsthåndverksskole (1974-1977) og Statens kunstakademi (1977-1981). 

Per Inge Bjørlo vert rekna som ein av Noregs mest sentrale nolevande kunstnarar. Verket «Indre Rom I» (1984) vert rekna som ein av dei fyrste installasjonane laga i Noreg og samla er dei fem verka «Indre Rom» (1984-1990) kåra til eit av Morgenbladets 12 viktigaste kunstverk.

Av sentrale utsmykningsoppdrag er serien med skulpturar i samband med Oslo Lufthamn Gardermoen dei mest framtredande.

## Utstillingar
Per Inge Bjørlo har fått ei rekkje stipend og har blant anna hatt separatutstillingar fylgjande stader: 

* Galleri UKS, Oslo (1980) 
* «Indre Rom I» (Gummirommet) - Henie Onstad Kunstsenter, Høvikodden i Bærum (1984), 
* Bienal dei ão Paulo (1985), 
* «Indre rom II» - Norealis Galerie DAAD, Berlin, (1986), 
* Biennale di Venezia (1987), 
* «Borealis» - Louisiana Museum for Moderne Kunst, Danmark (1989), 
* «Indre rom V» - Museet for samtidskunst, Oslo (1990), 
* Festspillutstillingen 1991, Bergen Kunstforening, 
* Henie Onstad Kunstsenter, Høvikodden  (1992), 
* Galleri Wang, Oslo (1994), 
* Lillehammer Kunstmuseum (1996), 
* «Extended Points» - Hara Museum of Contemporary Art, Tokyo (1997), 
* Astrup Fearnley Museet for Moderne Kunst, Oslo (1997), 
* «Heads from Balance» - Tyler Graphics Mount Cisco, New York (1998), 
* Gothaer Kunstforum Köln (1998), 
* «Heads from Balance» - Kunstnerforbundet, Oslo (2000), 
* «Perspektiva til Tvilen - Samtalar 1» - Jugendstilsenteret, Ålesund, (2004), 
* «Do nót tell me Too Much», Galleri Riis, Oslo (2007).

## Litteratur
* *Per Inge Bjørlo*, Poul Erik Tøjner, Edition Bløndal, Hellerup, 1991, ISBN 87-88978-25-7,
* *Per Inge Bjørlos potensielle rom*, Inger Eri, Museet for Samtidskunst, 2001,
* *Per Inge Bjørlo: Perspektiva til tvilen - samtalar 1*, David Aasen Sandved og Finn Skårderud, Jugendstilsenteret, 2004, ISBN 82-995483-2-2, 
* *Per Inge Bjørlo - Selected works*, Bente Larsen, Galleri Riis, 2007.

## Referansar

**Denne artikkelen bygger på «[[:nb:Per Inge Bjørlo|Per Inge Bjørlo]]» frå ,  den 27. april 2012.* 
*** oppgav desse kjeldene:*


## Bakgrunnsstoff
*Bilete i Tate Gallery i London
Kjell Bjørndalen

**Kjell Bjørndalen** () er ein norsk fagforeiningsleiar som tidlegare leia fagforbundet Fellesforbundet. Han vart vald til leiar i forbundet i 1991 og sat fram til 2007, då Arve Bakke tok over. Bjørndalen vart tilsett i Norsk Jarn- og Metallarbeiderforbund i 1977. På landsmøtet til forbundet i 1986 vart han vald som 1. sekretær.
På Fellesforbundets konstituerande landsmøte i 1988 vart han vald som leiar i Fellesforbundet sin seksjonen Jern og Metall. Frå 1991 har Bjørndalen vore medlem av LO-sekretariatet, og frå 1992 har han vore medlem av sentralstyret i Det norske Arbeidarpartiet.

Bjørndalen fekk i 2007 den høgaste utmerkinga i norsk fagrørsle, Pioneren.

## Kjelder

* *Denne artikkelen bygger på «[[:nb:Kjell Bjørndalen|Kjell Bjørndalen]]» frå , den 27. april 2012.* 
** * oppgav desse kjeldene:*
* Fellesforbundet om Kjell Bjørndalen 

## Bakgrunnsstoff
Gunn-Elin Aa. Bjørneboe

**Gunn-Elin Aasprong Bjørneboe** () er ein norsk lækjar. Ho har vore universitetsdirektør ved Universitetet i Oslo sidan 2007.

Bjørneboe er utdanna cand.med. ved Universitetet i Oslo i 1983. Ho vart dr.med. same stad i 1987, og kandidat i helseadministrasjon i 1990.

Ho har vore stipendiat ved Statens rettstoksikologiske institutt og forskar ved Institutt for ernæringsforskning ved UiO. Sidan har ho vore administrativ leiar i Statens ernæringsråd, direktør i Statens ernæringsråd og hatt ulike direktørstillingar i Sosial- og helsedirektoratet.

Gunn-Elin Aa. Bjørneboe er professor II ved Institutt for samfunnsmedisin ved Universitetet i Tromsø og professor II ved Avdeling for ernæringsvitskap ved UiO.

## Kjelder

* Omsett frå «Gunn-Elin Aa. Bjørneboe», innhenta måndag 4. januar 2010, klokka 20:21.

## Bakgrunnsstoff
Carsten Bleness

**Carsten Bleness** () er ein norsk journalist og redaktør, fødd i Oslo. Frå 2004 til 2009 var han ansvarleg redaktør i Dagsavisen. Før det arbeidde Bleness i Østlandssendingen på NRK, og frå 1993 i Aftenposten, der han var London-korrespondent frå 2001 til 2004. Han bur på Nesodden.

## Kjelder

**Denne artikkelen bygger på «[[:nb:Carsten Bleness|Carsten Bleness]]» frå ,  den 27. april 2012.* 
*** oppgav desse kjeldene:*
* Artikkel om Bleness i SNL
Arne Blix

**Arne Blix** () er ein norsk jurist (cand.jur. i 1986) og sjefredaktør i Adresseavisen.

Frå 16. november 2006 var han konstituert som sjefredaktør etter at Gunnar Flikke gjekk av 11. april 2007 vart han tilsett som sjefredaktør i Adresseavisen, der han har vore tilsett sidan 1985 og redaktør sidan 1995, først som med ansvar for utvikling og kompetanse og seinare som nyheitsredaktør. Han leia arbeidet med omlegginga av Adresseavisen frå fullformat til tabloid.

Blix studerte jus på eiga hand medan han var VG sin einaste journalist i Midt-Noreg og var før det journalist i Bladet Tromsø frå 1976. Han har òg skrive lærebok i journalistikk, bygd opp journalistutdanninga i Bodø og var amanuensis i journalistikk i 1988. Internt i Adressavisen skapte han «Adressaskolen».

## Kjelder


**Denne artikkelen bygger på «[[:nb:Arne Blix|Arne Blix]]» frå ,  den 4. januar 2010.*
Maria Bonnevie

**Maria Bonnevie** () er ein norsk-svensk skodespelar. Ho har arbeidd med teater og film.

Anna Maria Cecilia Bonnevie vart fødd i Västerås som dotter av skodespelarane Jannik Bonnevie og Per Waldvik. Bonnevie er utdanna ved Stockholm Scenskola (1997) og fekk si første teaterrolle i *Den vite vikingen* av Hrafn Gunnlaugson. I 1997 debuterte ho på den svenske teaterscenen Dramaten, i stykket *Yvonne* av Ingmar Bergman.

På filmlerretet debuterte Bonnevie i *[[Kvitebjørn kong Valemon]]* (1991) der Ola Solum hadde regi. Gjennombrotet hennar kom i *Jerusalem* (1997) regissert av Bille August, og seinare har ho mellom anna vore med i *Insomnia* (1997), *Øyenstikker* (2001) og *Syndare i Sommersol* (2001).  For filmen *Jeg er Dina* (2002) mottok ho utmerking for beste utanlandske kvinnelege skodespelar ved filmfestivalen i Montreal.

I 2009 spelte Bonnevie den britiskfødte dronning Maud av Noreg i den norske TV-miniserien *[[Harry & Charles]]*. For rolla fekk ho Gullruten 2010.

## Filmar i utval
*1991 - *Den hvite viking*
*1996 - *Jerusalem*
*1999 - *Den 13. krigeren*
*1999 - *Tsatsiki, moren og politimannen*
*2001 - *Syndere i sommersol*
*2002 - *Jeg er Dina*
*2002 - *Himmelfall*
*2003 - *Mamma, pappa, barn* 
*2004 - *Trusselen* 
*2004 - *Dag og natt*
*2007 - *Изгнание*, Izgnanie (eng. *The Banishment*)
*2009 - *Engelen*

## Kjelder
* Omsett frå Wikipedia på bokmål, innhenta måndag  4. januar 2010, klokka 20:26.
Runar Borge

**Runar Borge** () er ein norsk dansar, koreograf og regissør frå Drammen. 

Borge har utdanning i ballett og teater frå London, København og Stockholm og var profesjonell dansar i åtte år før han vart koreograf og instruktør. Han har vore fast tilknytt Det Norske Teatret, men har hatt oppdrag på dei fleste teatera i Noreg, inkludert Den norske operaen. Hans fyrste dansejobb var i Spelemann på taket på Det Norske Teatret i 1968. Han har òg spelt i Göteborg, Stockholm, London og Los Angeles. Borge har stått bak meir enn 50 førestillingar, blant andre *[[A Chorus Line]], [[Billy]], [[Cats]], [[Den spanske flue]], [[Funny Girl]], [[My Fair Lady]], [[Operafantomet]], [[Piaf]], [[Sugar]], [[Ungen]]* og *[[West Side Story]]*. 

Runar Borge har som regissør teke i bruk dans i ei stor mengd teateroppsetningar og musikalar og har dermed gjort dans til ein tydeleg del av norsk teater både i store og små produksjonar. Han tilpassar koreografi til førestillingane på ein måte som inkluderer dansen i stykket og var den fyrste som fekk laga ny koreografi til musikalen Cats. 

## Prisar og utmerkingar
*Leif Justers revypris
*Guldmasken 1988 og 1989
*Oslo Bystipend 1990
*Senter for Dansekunsts Ærespris 2002
*Komiprisen 2003 (Fagprisen)

## Kjelder
*Hvem Hva Hvor 1992 ISBN 82-516-1391-4
* Omsett frå Wikipedia på bokmål, innhenta måndag  4. januar 2010, klokka 20:27.

## Referansar
Asgeir Borgemoen

**Asgeir Borgemoen** () er ein norsk programleiar, skodespelar og artist. Han er mest kjend som *Asgeir - Sjefen over alle sjefar* frå Barne-TV-serien Fritt Fram som gjekk på NRK i perioden 1999&ndash;2001. Frå serien vart det gjeve ut to musikkalbum med Asgeir som vokalist og hovudartist og Jørund Fluge Samuelsen frå Trang fødsel som musikalsk medhjelpar. Det fyrste albumet, *Fritt Fram*, vann Spellemannprisen 2000 i klassa barneplate.

Borgemoen var òg programleiar for den norske utgåva av Extreme Makeover: Home Edition som gjekk på TV3 i 2005. 
Hausten/vinteren 2011 byrja han som programleiar for bilprogrammet *Garasjen* på Viasat 4. I dei påfølgjande åra blei det laga fleire nye sesongar av *Garasjen*.

### Stemmeskodespelar
Som skodespelar er Borgemoen mest kjend for å ha gjeve stemme til hovudpersonen i dei norske utgåvene av Shrek-filmane.
Han har også gitt norsk stemme til «Rive-Rolf» i den amerikanske dataanimasjonsfilmen *[[Rive-Rolf]]*, som gikk på kino i 2013, og i oppfølgjaren *Rive-Rolf krasjer internett*.

### Reality-deltager
Hausten 2010 var Asgeir Borgemoen deltakar i realityserien *[[71° nord – Norges tøffeste kjendis]]* som gjekk på TVNorge våren 2011. Han ende på andreplass, bak Pål Anders Ullevålseter.

Våren 2020 var han deltakar i fjerde sesong av reality-serien *[[Farmen Kjendis]]* på TV2.

## Diskografi
* *Fritt fram* (2000)
* *Sjefen over alle sjefer* (2001)
* *Turbo compressor noz injection* (2002)
* *Asgeirs beste* (2004)

## Kjelder

**Denne artikkelen bygger på «[[:nb:Asgeir Borgemoen|Asgeir Borgemoen]]» frå ,  den 29. august 2024.*
Marianne Borgen

**Marianne Borgen** () er ein norsk politikar (SV). Ho er ordførar i Oslo frå 2015.

Borgen er utdanna cand.sociol. med embetseksamen i sosiologi frå Universitetet i Oslo i 1979. I cand.mag.-graden hadde Borgen faga sosiologi, historie og tysk.

Borgen sat i bystyret allereie i perioden 1979-83. Ho hadde deretter pause fram til 1995, men har sidan hatt fast plass i bystyret. Borgen har tidlegare sete i finanskomiteen, og var òg SV sin ordførarkandidat til kommunevalet i 2007. Borgen er dessutan medlem i SV sitt internasjonale utval. Ho sit òg i styret for Aker universitetssykehus.

Borgen jobbar til dagleg i Redd Barna sitt Noregsprogram. Tidlegare har ho mellom anna vore avdelingssjef for Sosial- og familieavdelinga ved Fylkesmannen i Oslo og Akershus, konsulent i Kommunal- og arbeidsdepartementet og fagleg leiar ved Barneombudet sitt kontor.

## Bakgrunnsstoff
*Presentasjon på sv.no 
*Biografi på bystyret sitt nettsider

## Kjelder
* Omsett frå «Marianne Borgen», innhenta måndag  4. januar 2010, klokka 20:31.
Morten Borgersen

**Morten Borgersen** () er ein norsk skodespelar, instruktør og forfattar, utdanna ved Statens Teaterhøgskole. Han debuterte som skodespelar i 1970. Sidan den gong har han vore skodespelar ved Rogaland Teater, Trøndelag Teater, Riksteateret, Den Nationale Scene, Oslo Nye Teater, Thalia og TV-teatret, og har elles hatt ymse roller i film og TV. Han var teatersjef ved Den Nationale Scene i Bergen frå 2001 til 2008. Tidlegare har han òg vore teatersjef ved Teatret Vårt og Teater Ibsen.

Borgersen debuterte som forfattar i 2012 med romanen *Jeg arvet en mørk skog*.

## Instruert i utval
* *[[Mens vi venter på Godot]]* av Samuel Beckett ved Den Nationale Scene
* *Munchen- Athen* av Lars Noren ved Den Nationale Scene
**Jenta i sofaen* av Jon Fosse ved Den Nationale Scene
**Fruen fra havet* av Henrik Ibsen ved Den Nationale Scene
**Maskespill-Maskefall* av Gunnar Staalesen ved Den Nationale Scene
* *Baal* av Bertolt Brecht ved Den Nationale Scene
* *Mein Kampf* av Georg Tabori ved Den Nationale Scene
* *Lillelord* av Johan Borgen ved Den Nationale Scene
* *Landskap* og *Elskeren* av Harold Pinter ved Den Nationale Scene
**Victoria* av Knut Hamsun ved Den Nationale Scene
**Lasso rundt fru Luna* av Agnar Mykle ved Teatret Vårt
**Skammen* av Bergljot Hobæk Haff ved Nationaltheatret
**John Gabriel Borkman* av Henrik Ibsen ved Det Norske Teatret
* *Høstsonaten* av Ingmar Bergman ved Oslo Nye Teater 

## Bibliografi
* *Våre stemmer. HIV – 30 år i Norge*, med Fin Serck-Hanssen (sakprosa, Forlaget Press, 2015)
* *Forestillinger* (roman, Vigmostad & Bjørke, 2014)
* *Jeg har arvet en mørk skog* (roman, Piratforlaget, 2012)
* *Teaterhistorie* (bind 2) (fagbok, Tell, 1997)

## Referansar

## Kjelder
* Omsett frå Wikipedia på bokmål, innhenta måndag  4. januar 2010, klokka 20:36.

## Bakgrunnsstoff
* Nettstaden til Morten Borgersen 
* Utgjevingar av Morten Borgersen i BIBSYS Ask
Inga Bostad

**Inga Bostad** () er ein norsk filosof, forfattar og universitetspolitikar. Ho har vore prorektor ved Universitetet i Oslo sidan 2009, og var viserektor i perioden 2006–2009.

## Bakgrunn og arbeid
Inga Bostad vart mag.art. i filosofi med avhandlinga *Om språk, kunnskap og tvil: en analyse av Wittgensteins Über Gewisstheit* i 1989, og vart dr. philos. med avhandlinga *Tro eller tvil – en rekonstruksjon av filosofisk skeptisisme* i 2005. I 1992 vart ho tilsett som universitetslektor ved Universitetet i Oslo, der ho sidan 1990 har undervist i filosofihistorie, språk-og argumentasjonsteori og etikk. I 2005, etter avlagd doktorgrad, fekk ho opprykk til førsteamanuensis.

Inga Bostad har tidlegare blant anna vore redaktør i Kritikkjournalen, forlagsredaktør i Cappelen forlag og forlagssjef i Aventura forlag. Bostad har òg vore aktiv skribent i ei rekkje publikasjonar, blant anna kritikar i fleire dagsaviser og i NRK. Ho har òg gjeve ut fleire fag- og lærebøker innan filosofi og nærskylde fagområde. Ho er mest kjend for engasjementet sitt innan erkjenningsteori, skeptisisme og språkfilosofi, og dessutan norsk filosofi, særleg for filosofar som Arne Næss og Peter Wessel Zapffe.

Frå 2. mai 2006 til 1. juni 2007 leia Bostad eit regjeringsoppnemnt utval som såg på dei kristne føremålsparagrafane i barnehagen og skulen (Bostad-utvalet).

Bostad er busett på Jar i Bærum.

## Publikasjonar
* 1999: Inga Bostad og Dag Olav Hessen (redaktørar): *Et liv på mange vis: En antologi om [[Peter Wessel Zapffe]]* 
* 2000: Hilde Bondvik og Inga Bostad: *Tenkepauser: Filosofi og Refleksjon 1* 
* 2002: Inga Bostad og Arne Næss: *Inn i Filosofien*
* 2003: Hilde Bondvik og Inga Bostad: *Tenkepauser: Filosofi og Vitenskapsteori*
* 2004: Per Ariansen, Inga Bostad, Steinar Mathisen og Øyvind Rabbås: *Exphil 1: Tekster i filosofi og vitenskapshistorie*
* 2004: Per Ariansen, Inga Bostad, Steinar Mathisen og Øyvind Rabbås: *Lærebok i filosofi- og vitenskapshistorie*
* 2005: Inga Bostad: *Tro eller tvil – en rekonstruksjon av filosofisk skeptisisme*
* 2006: Inga Bostad og Tove Pettersen: *Dialog og danning: det filosofiske grunnlaget for læring* 2006 

## Bakgrunnsstoff

* Utvalg for skolens og barnehagens formål, pressemelding frå Kunnskapsdepartementet 2. mai 2006
* Intervju i Universitas i 2006

## Kjelde

* Omsett frå «Inga Bostad», innhenta måndag 4. januar 2010, klokka 20:37.
Per Brandtzæg

**Per Brandtzæg** () var ein norsk professor i medisin, oppvaksen på Ørskog på Sunnmøre. Brandtzæg var tilknytt Institutt for patologi, Universitetet i Oslo, og Rikshospitalet. Brandtzæg avla i 1970 dr.philos.-grada ved Universitetet i Oslo med avhandlinga *Human secretory immunoglobulins*. Han har særleg vigt seg til forsking på infeksjonsforsvar og immunpatologi.

Han arbeidde for at Torgersen-saka skulle opp på ny i rettsvesenet. Han meinte at det ikkje fantes tekniske prov for at Fredrik Fasting Torgersen var skuldig i drap.
## Utmerkingar
Brandtzæg er tildelt ei rekkje utmerkingar for verksemda si. 
*Kongen utnemnde i 2006 Brandtzæg til kommandør av St. Olavs Orden for innsatsen sin innan medisinsk forsking. 
*Han vart i 1997 innvald som medlem i Deutsche Akademie der Naturforscher Leopoldina.  
*I 1998 vart han utnemnd til æresmedlem i Den norske patologforening.
*Universitetet i Oslos forskningspris 1998
*Anders Jahres medisinske pris (hovudprisen) delt med Lars Å. Hanson, Göteborg «for deres banebrytende arbeider innen grunnleggende og klinisk immunologi»

## Kjelder

**Denne artikkelen bygger på «[[:nb:Per Brandtzæg|Per Brandtzæg]]» frå ,  den 27. april 2012.* 
*** oppgav desse kjeldene:*
* NBL-artikkel om Brandtzæg, skriven av Lars Walløe.
Loveleen Rihel Brenna

**Loveleen Rihel Brenna** () er ein norsk forfattar. Ho vart fødd i India i 1967 og kom til Kristiansand i 1972 saman med foreldra sine.

Ho er utdanna i pedagogikk, psykologi, sosialpedagogikk med vidareutdanning i migrasjon og fleirkulturell forståing, og driv eit eige konsulentfirma for fleirkulturelle spørsmål. Ho driv også føredrags- og kursverksemd kring dette. tidlegare har ho mellom anna arbeidt ved innvandrarkontoret og barnevernstenesta i Kristiansand kommune og vore prosjektleiar for frukostseminar i samband med Groruddalssatsinga til Husbanken.

Loveleen Rihel Brenna har vore rådsmedlem i Verdikommisjonen, ho har fått Ole Vig-prisen for brubyggjarinnsats (1997) og i 2000 fekk ho Integreringsprisen for innsatsen sin for å skape betre føresetnader for integrering.

Frå januar 2004 har Loveleen Rihel Brenna vore leiar for Foreldreutvalet for grunnskulen, først for perioden til 2007, og deretter utnemnd på nytt for fire nye år. Ho sit også i styret for Universitetet i Agder og Raudekrossen i Noreg. Tidlegare har ho vore fagrådsmedlem i Norsk Filminstitutt og sete i styret for VOX-instituttet.

## Bibliografi
### Sakprosa
* 1997 – *Mulighetenes barn : å vokse opp med to kulturer*. (Oslo: Cappelen, 1997 – ISBN 82-02-16180-0)
* 2001 – *Djulaha! : om å forstå annerledeshet* (Kristiansand: Høyskoleforlaget, 2001 – ISBN 82-7634-438-0)
* 2004 – *Sangam! : integrering og inkludering* (Bergen: Fagbokforlaget, 2004 – ISBN 82-7674-937-2)
* 2007 – *Marasim* (Kristiansand: Høyskoleforlaget, 2007 – ISBN 978-82-7634-630-5)
* 2008 – *Manzil : mangfoldig ledelse og utvikling* (Oslo: Cappelen akademisk, 2008 – ISBN 978-82-04-13592-6)

## Kjelder
*«Loveleen Rihel Brenna» på Wikipedia på bokmål og riksmål, innhenta 4. januar 2010.
*Knut Olav Åmås [red.]: «Brenna, Loveleen» i *Hvem er hvem?* (Aschehoug, 2008).

### Referansar

## Bakgrunnsstoff
*Nettstaden til Loveleen Rihel Brenna
*«‘Jeg tenkte aldri at jeg var noen hjelper’» av Rønnaug Jarlsbo på Dagbladet.no (29.03.2009)
Nicolai Cleve Broch

**Nicolai Cleve Broch** () er ein norsk skodespelar.

Broch vart fødd i Bærum kommune og voks opp i Oslo. Han tok eksamen ved Statens teaterhøgskole i 1999. 

Cleve Broch har vore tilsett ved Oslo Nye Teater og Det Norske Teatret, frå hausten 2005 har han vore tilsett ved Nationaltheatret. Han har særleg utmerkt seg på filmlerretet, og vert rekna som ein av dei fremste unge filmskodespelarane i landet. Han er gift med skodespelaren Heidi Gjermundsen og har to born. Cleve Broch var «Shooting Star» ved filmfestivalen i Berlin i 2007.

I 2008 spela han i Torshovteatret *[[Et drømspill]]* og dessutan i filmane *[[Den siste revejakta]]* og *[[Max Manus (film)|Max Manus]]*.

Nicolai Cleve Broch er halvbroren til skodespelaren Ida Elise Broch. 

## Utvalde filmar
**[[Sebastian (1995)|Sebastian]]* (1995)
**[[Superkatten Zorba]]* (1998)
**[[Buddy (2003)|Buddy]]* (2003)
**[[Min bror bjørnen]]* (norsk stemme) (2006)
**[[Uno (2004)|Uno]]* (2004)
**[[Fartsstriper]]* (norsk stemme) (2005)
**[[Charlie og sjokoladefabrikken]]* (norsk stemme) (2005)
**[[Herbie|Herbie - full tank]]* (norsk stemme) (2005)
**[[Min bror bjørnen 2]]* (norsk stemme) (2006)
**[[Uro (2006)|Uro]]* (2006)
**[[Lønsj (2007)|Lønsj]]* (2007)
**[[Den siste revejakta]]* (2008)
**[[Max Manus (film)|Max Manus]]* (2008)

## Utvalde skodespel
**[[Skodespelet Pippi Langstrømpe|Pippi Langstrømpe]]*
**[[Skodespelet Hvem er redd for Virginia Woolf|Hvem er redd for Virginia Woolf]]*
**[[Skodespelet Måken|Måken]]* 
**[[Skodespelet Ivanov|Ivanov]]*
**[[Skodespelet Fedras kjærleik|Fedras kjærleik]]*
**[[Høyrespelet Nancy Drew-serien]]*

## Utvalde TV-seriar
**[[Fox Grønland]]* episode 10 (2001)
**[[Lekestue]]* (mini) (2002)
**[[Seks som oss]]* (2004-2007)

## Utvalde kortfilmar
**[[Fort Forover]]* (2000)

## Kjelder

* Omsett frå «Nicolai Cleve Broch», innhenta måndag 4. januar 2010, klokka 20:47.

## Bakgrunnsstoff
* 
* Official Nicolai Cleve Broch FanPage
Atle Brynestad

**Atle Brynestad** ()  er ein norsk forretningsmann som er mest kjend for å ha starta butikkjeda Smart Club i 1996.

Brynestad er utdanna cand.mag. frå Universitetet i Oslo med statsvitskap (hovudfag), offentleg rett og sosialøkonomi. Han har òg teke ein del økonomifag ved BI.

Karrieren byrja med at Brynestad starta ein strikkefabrikk på ein låve, 16 år gammal. Han kjøpte i 1984 Christiania Glassmagasin, og starta Smart Club hausten 1996. Han er i dag eigar av mellom anna Porsgrunds Porselænsfabrik, Hadeland Glassverk og Steninge slott i Sverige. Sommaren 2008 selde han FC Lyn Oslo og Smart Club. 

## Kritikk
Brynestad vart gjenstand for kritikk og skepsis av investorar etter at NRK Brennpunkt viste dokumentaren «Porselensbløffen» i 2004. Programmet stilte han og hans Porsgrunds Porselænsfabrik i eit særs uheldig ljos. Brynestad vart så sint at han kalla NRK-sjef John G. Bernander «ein ål».

## Anna
Han har sidan 1990 vore gift med skodespelaren Linn Stokke. Dei har fått to born saman. I tillegg har dei til saman seks born frå før, på kvar sin kant.

## Bakgrunnsstoff
*Skjør som porselen (Dagbladet, intervju, 2005)
*Elefant i porselensbutikk (Aftenposten, 2005)
*Dei rike bakmennene til fotballen ,

## Kjelder

* Omsett frå «Atle Brynestad», innhenta måndag  4. januar 2010, klokka 20:52.

**Referansar**
Bjarne Brøndbo

**Bjarne Arnstein Brøndbo** () er ein norsk musikar og vokalist i rockegruppa *[[D.D.E.]]*. 

Bjarne Brøndbo vart fødd i Namsos og voks opp i Overhalla. Han har tidlegare spelt i banda *Humanic* (1978&ndash;1984) og *After Dark* (1984&ndash;1991) som var forløparen til D.D.E.. Han vart vokalist i D.D.E. frå starten av i 1992 og speler òg trekkspel i bandet. Han har i tillegg hatt fleire soloprosjekt, og han har gjeve ut ein soloplate med namnet *Salmar på ville vegar*. I 2005 turnerte han og bandet saman med Carola Häggkvist.

Brøndbo er utdanna lærar. Ved sida av musikken  driv han Namdal Bilopphuggeri. Han er gift og har tre born.

## Bakgrunnsstoff
*Tett på nett: Bjarne Brøndbo (VG, 2000)
*Bjarne Brøndbo: «Purpur og gull» (VG, 2004)

## Kjelde

* Omsett frå «Bjarne Brøndbo», innhenta måndag  4. januar 2010, klokka 20:54.
Arthur Buchardt

**Arthur Buchardt** () er ein norsk forretningsmann, eigedomsutviklar og hotellmagnat. Hotellprosjekta, som hovudsakleg er i Noreg og Sverige, blir eigd gjennom det private eigedomsselskapet hans, Øyer Invest; eit dotterselskap som inngår i konsernet og einmannsforetaket AB Invest. Arthur Buchardt har ein eigardel på 80&nbsp;% i konsernet, medan sonen hans Anders Buchardt eig dei attverande 20&nbsp;%.

Buchardt vart fødd i Drammen, men hadde store dele av oppveksten sin i Brumunddal. Han er utdanna diplomøkonom ved Handelshøgskolen BI. Han har vore gjennom to ekteskap, eitt av dei med Wenche Myhre som han var gift med i fire år.

## Kjelde

* Omsett frå «Arthur Buchardt», innhenta måndag  4. januar 2010, klokka 20:55.
Tor-Aksel Busch

**Tor-Aksel Busch** () er ein norsk jurist. Han var norsk riksadvokat frå 1.&nbsp;september 1997 til 31.&nbsp;oktober 2019. Busch er den som har hatt embetet lengst.

Tor-Aksel Busch har juridisk embetseksamen frå 1974. Før han vart riksadvokat, var han assisterande riksadvokat frå 1987. Frå 1981 til august 1987 var han statsadvokat ved Eidsivating (no Oslo) statsadvokatembete.

Busch har såleis lang fartstid frå påtalemakta. Frå 1976 til 1981 var han politifullmektig og seinare politiadjutant (no politiadvokat) ved Oslo politidistrikt. Han har òg vore domarfullmektig ved Nedre Romerike tingrett.

Busch etterfølgde Georg Fredrik Rieber-Mohn, tidlegare domar i Høgsterett.

Busch har teke til orde for avskaffing av juryordninga i Noreg. Dette grunngjev han i hovudsak med veikskapen som ligg i at juryen ikkje grunngjev avgjerdene sine.

## Kjelder

* Omsett frå «Tor-Aksel Busch», innhenta måndag  4. januar 2010, klokka 20:57.
* Regjeringen.no
Jan Bøhler

**Jan Bøhler** () er leiar for Oslo Arbeidarparti og stortingsrepresentant for Oslo sidan 2005. Han har tidlegare vore vald sekretær i fylkespartiet, utreiingssekretær ved Arbeidarpartiets sentralkontor og byrådssekretær for Rune Gerhardsen i perioden 1991-95.

Han vart innvald på Stortinget frå Oslo i 2005, og er partiet sin helsepolitiske talsmann i Helse- og omsorgskomitéen. Bøhler bur i Groruddalen.

Bøhler var statssekretær i Utanriksdepartementet i 2001.

## Regjering
*26. januar 2001–19. oktober 2001: Statssekretær i Utanriksdepartementet

## Stortingskomitear
*2005–2009 - medlem av Helse- og omsorgskomitéen
*2009–2013 - 1. nestleiar i justiskomitéen

## Bakgrunnsstoff
*Stortinget - Biografi

## Kjelder
* Omsett frå «Jan Bøhler», innhenta måndag  4. januar 2010, klokka 20:59.
Ida Børresen

**Ida Børresen** () er ein norsk embestmann som har vore direktør i Utlendingsdirektoratet (UDI) og for Stortinget.

Børresen var direktør i Utlendingsdirektoratet (UDI). Børresen fungerte i stillinga frå april 2006. Ho kom frå stillinga som assisterande departementsråd i Kunnskapsdepartementet. 9. februar 2012 vart ho tilsett som direktør i administrasjonen til Stortinget.  Bk tiltredde den2. mai same året, før ho den 15. februar 2018 trekte seg etter budsjettsprekken i samband med ombygginga på Stortinget.
Ida Børresen er cand.polit. frå Universitetet i Oslo i 1983. Frå 1987 til 1990 var ho byråsjef i Justisdepartementet, og arbeidde deretter som seniorkonsulent/partnar i Stradec AS fram til 1998, då ho vart ekspedisjonssjef i Utdannings- og forskningsdepartementet. I 2004 var ho fungerande departementsråd og frå 2005 assisterande departementsråd i Utdannings- og forskningsdepartementet.

Ho er styreleiar i Oslo-Filharmonien og er medlem av Nationaltheatret sitt styre.
Ho er også medlem av styret til Oslo Konserthus og Kunsthøgskolen i Oslo.

Ida Børresen, som er dotter av Ba Børresen, er mor til forleggaren Erik Lundesgaard.

## Kjelde

**Denne artikkelen bygger på «[[:nb:Ida Børresen|Ida Børresen]]» frå ,  den 27. april 2012.* 
*** oppgav desse kjeldene:*
Bentein Baardson

**Bentein Baardson** () er ein norsk skodespelar og regissør. 

Bentein Baardson vart fødd i New York, og voks opp i Kristiansand. Han vart uteksaminert ved Teaterhøgskolen i 1973. Han har hatt både skodespelarjobbar og regioppdrag på dei fleste norske scenene. Han har vore teatersjef ved Rogaland Teater (1986–1989), Agder Teater (1991–1994) og Den Nationale Scene (1998–2001), og kunstnarisk leiar ved Teater Ibsen 2008–2010. Frå 2010 til 2015 var han direktør ved Kilden Teater (tidlegare Agder). Han var kunstnarisk leiar for opnings- og avslutningsseremonien ved Vinter-OL på Lillehammer i 1994.

Bentein Baardson er medlem av Det Norske Akademi (frå 1987). Han vart utnemnd til riddar av St. Olavs Orden i 2000. Kongen forfremma 8. oktober 2008 Baardson til kommandør med stjerne for innsatsen for norsk kulturliv. Han er riddar av den franske Ordenen for kunst og litteratur. 

## Prisar og utmerkingar

* 1980 Per Aabels ærespris
* 1998 Anders Jahres kulturpris
* 2001 Aust-Agder fylkes kulturpris
* 2000 Riddar av St. Olavs Orden
* 2008 Kommandør med stjerne av St. Olavs Orden

## Filmografi (utval)
**[[Vårnatt]]* (1976)
**Sweetwater* (1989)

## Kjelder

**Denne artikkelen bygger på «[[:nb:Bentein Baardson|Bentein Baardson]]» frå ,  den 4. januar 2010, klokka 21:03.*  

### Referansar
Henning Jakhelln

**Henning (Tønsberg) Jakhelln** () er ein norsk professor ved Institutt for offentleg rett ved Universitetet i Oslo.

## Bakgrunn
Henning Jakhelln vart fødd i Bodø. Han vart utdanna cand.jur. i 1963, i 1967 vart han lic.jur. Frå 1964 til 1965 var han advokatfullmektig, men han har i det meste av karrieren sin vore tilsett ved Universitetet i Oslo på dei ulike juridiske institutta der. Han var vitskapleg assistent ved Nordisk Institutt for Sjørett, frå 1963 til 1964, før han vart universitetslektor og stipendiat ved Institutt for Privatrett i åra 1965 til 1971. Deretter flytta han til Institutt for offentleg rett, først som amanuensis, seinare førsteamanuensis og sidan 1990 som professor.

Sidan 2005 har han vore nettredaktør for nettsida Arbeidsrett.no.

## Bibliografi
Dette er eit lite uval frå Jakhellns lange liste over publikasjonar og artiklar:
* Medredaktør (saman med Carsten Smith og Njål Høstmælingen) av «Torkel Opsahl: Statsmakt og menneskerett, bind I og II», [ca. 1300 s.], ad Notam-Gyldendal 1995 
* *Foretaket som arbeidsgiver.* Avsnitt i boka «Foretaksrett», s. 185-237, Ad Notam forlag, 1989. 
* *Reguleringen av lærernes arbeidsrettslige stilling i lov og avtaleverk.* Avsnitt i boka «Norsk Skolerett», s. 383-418, Universitetsforlaget 1987. 
* «Labour Law on the Norwegian Continental Shelf/ Kontinentalsokkelens arbeidsrett.» [199 s.] Stokkand forlag 1984. 
* *Arbeidsretten.*,Avsnitt i «Knoph's Oversikt over Norges rett», 7. utg., s. 605-638. Universitetsforlaget 1975. 
* *Arealdisponeringen og lovverket.* Avsnitt i boka «Matforsyning og jordressurser», s. 103-130. Landbruksforlaget 1974. 
* *Rettsreglene om adopsjon.* Avsnitt i boka «Adopsjon?», s. 101-113, Gyldendal 1972.

## Bakgrunnsstoff
* Jakhellns profil på UiO.no 
* Liste over Jakhellns publikasjonar
* Arbeidsrett.no 

## Kjelder

* Omsett frå Wikipedia på bokmål, innhenta måndag 4. januar 2010, klokka 21:04.
Torunn Janbu

**Torunn Janbu** () er ein norsk kirurg og overlege ved Ortopedisk avdeling på Rikshospitalet. I 2005 blei ho vald til den første kvinnelege presidenten i Den norske legeforening. Tidlegare har ho vore formann for Oslo legeforening og visepresident i Den norske legeforening.

## Bakgrunn

Janbu tok medisinsk embetseksamen ved Universitetet i Oslo i 1979. I 1990 tok ho den medisinske doktorgraden ved same universitetet med avhandlinga *Doppler ultrasound studies on the uteroplacental circulation in pregnancy and labour*. Janbu vart i 1999 godkjend som spesialist i generell kirurgi, og i 2005 vart ho òg spesialist i ortopedisk kirurgi.

Ho bur i Bærum, og er gift med legen Kjell Maartmann-Moe. 

## Karriere

Torunn Janbu arbeidde som assistentlege ved Diakonhjemmets diakonale sjukehus, Aker universitetssjukehus og Lovisenberg sjukehus frå 1990 til 2001, då ho vart overlege ved Ortopedisk avdeling på Rikshospitalet.

Frå 1996 til 2000 var Janbu hovudtillitsvald for Yngre legers forening ved Aker universitetssjukehus, og seinare vart ho leiar av Den norske legeforenings likestillingsutval, leiar av Oslo legeforening og medlem av landsstyret i legeforeninga. I 2003 vart ho medlem av sentralstyret i legeforeninga, og frå 2004 til ho vart vald til president i 2005 var ho visepresident. Janbu er den 40. presidenten i Den norske legeforening.

## Kjelder

* Torunn Janbu første kvinnelige president ved legeforeningen.no
* Opphavleg omsett frå Wikipedia på bokmål, innhenta måndag  4. januar 2010, klokka 21:05.

## Bakgrunnsstoff
* Portrett i Dagbladet sitt ''Magasinet''
* Artikkel i Tidsskriftet i samband med presidentvalkampen
Eystein Jansen

**Eystein Jansen** () er ein norsk klimatolog og professor i klimaforsking ved Universitetet i Bergen og Bjerknessenteret (BCCR) i Bergen. Sidan 2022 har han vore visepresident i Det europeiske forskningsrådet (ERC), med særleg ansvar for naturvitskap og teknologi. 

Jansen har særleg forska på rekonstruksjon av tidlegare tiders havstraumar og klimaendringar ved hjelp av analyse av utgravde kjerner frå havbotnen. Han tok doktorgrad i maringeologi ved Universitetet i Bergen i 1984, og har publisert over 70 vitskaplege artiklar, av dei er fleire publisert i *[[Nature]]*. 

I 2019 fekk han Brøggerprisen for arbeidet med opprettinga av Nasjonallaboratoriet for geologisk massespektrometri i 1983, Bjerknessenteret for klimaforskning i 2000 (der han var direktør i 13 år) og det nye SFF-senteret Centre for Early Sapiens Behaviour (SapienCE) i 2017.

## Kjelder

## Bakgrunnsstoff
*  
*